Silwerjakkals - Wikipedia
Die silwerjakkals (Vulpes chama), ook genoem die draaijakkals is 'n klein soogdier wat in Suidelike Afrika aangetref word, veral in oop grasvlaktes en halfwoestyne.
2 Habitat en gewoontes
Silwerjakkalse is swart of silwergrys met liggeel strepe op hulle flanke en hulle maag. Die punte van hulle sterte is swart. 'n Gemiddelde volwasse silwerjakkals is tussen 45 en 61 cm lank en het 'n stert wat 'n verdere 30 tot 40 cm lank kan wees. Silwerjakkalse het 'n gemiddelde hoogte van 30 cm en weeg tussen 3,6 en 5 kg.
Twee klein silwerjakkalsies.
Die mannetjies is effens swaarder as die wyfies.
Habitat en gewoontes[wysig | wysig bron]
Hulle hou in oop grasvlaktes met of sonder struike, oop droë boomveld, karoobossieveld en fynbos. Die soogdier is 'n alleenloper. Hulle is meestal snags aktief en eet hoofsaaklik goggas, muise, dassies, hase en grondvoëls. Soms sal hulle ook aas vir voedsel. Hulle maak 'n hoë huil-blafgeluid.
Die wyfie is tussen 7 en 8 weke dragtig en skenk telkens aan 3 tot 5 kleintjies geboorte tussen Oktober en November.
↑ Stuart, C. & Stuart, T. (2008). Vulpes chama. 2008 IUBN Rooi Lys van bedreigde spesies. Internasionale Unie vir die Bewaring van die Natuur 2008. Verkry op 09 Mei 2006. Databasisinskrywing gee 'n kort rede hoekom hierdie spesie nie bedreigd is nie.
Die Soogdiergids van Suider-Afrika. Burger Cillié. 2009. ISBN 978-1-875093-46-5
Ontsluit van "https://af.wikipedia.org/w/index.php?title=Silwerjakkals&oldid=1375014"	Kategorieë: IUBN Rooilys veilige spesiesHondagtiges	Navigasie-keuseskerm
БеларускаяБеларуская (тарашкевіца)‎БългарскиBrezhonegCatalàCebuanoČeštinaDeutschEnglishEspañolEuskaraفارسیSuomiFrançaisעבריתHrvatskiMagyarՀայերենInterlinguaItaliano日本語한국어LatinaLietuviųLatviešuМонголBahasa MelayuЭрзяньNederlandsNorsk bokmålPolskiپنجابیPortuguêsРусскийSrpskohrvatski / српскохрватскиSvenskaTürkçeУкраїнськаTiếng ViệtWinaray	Wysig skakels	Die bladsy is laas op 17 Augustus 2015 om 05:43 bygewerk.